ai4bharat/Pralekha huggingface dataset:
வடகிழக்குப் பகுதி வளர்ச்சி அமைச்சகம்
வடகிழக்கு பகுதி வளர்ச்சிக்கான மத்திய அமைச்சராக திரு ஜி கிஷன் ரெட்டி பொறுப்பேற்றுக் கொண்டார்
வடகிழக்கு பகுதி வளர்ச்சிக்கான மத்திய அமைச்சராக திரு ஜி கிஷன் ரெட்டியும், இணை அமைச்சராக திரு பி எல் வர்மாவும் இன்று பிற்பகல் பொறுப்பேற்றுக் கொண்டனர்.
பொறுப்பேற்றுக் கொண்ட பின்னர் ஊடகங்களிடம் பேசிய திரு ரெட்டி, பிரதமர் திரு நரேந்திர மோடியின் தலைமையின் கீழ் கடந்த 7 வருடங்களாக வடகிழக்கு பகுதியில் அனைத்து துறைகளிலும் ஏற்பட்டுள்ள மாற்றம் மிகவும் சிறப்பானதாகவும் இதுவரை இல்லாத ஒன்றாகவும் உள்ளதாக கூறினார்.
அப்பகுதியில் நிலுவையில் உள்ள அனைத்து திட்டங்களையும் குறிப்பிட்ட காலத்திற்குள் நிறைவேற்றுவதற்கு திரு மோடியின் வழிகாட்டுதலோடு முயற்சி எடுப்பேன் என்று அவர் தெரிவித்தார்.
அங்கிருந்த முன்னாள் வடகிழக்கு பகுதி வளர்ச்சிக்கான மத்திய அமைச்சர் டாக்டர் ஜிதேந்திர சிங்கிற்கு நன்றி தெரிவித்த திரு ரெட்டி, வட கிழக்கு பகுதியின் ஒட்டுமொத்த வளர்ச்சிக்கு அவர் ஆற்றிய சிறப்பான பங்கை பாராட்டினார்.
அனைத்து துறைகளிலும், குறிப்பாக இணைப்பு வசதிகளில், வடகிழக்கு பகுதியில் பிரதமரின் தலைமையின் கீழ் ஏற்பட்டுள்ள வளர்ச்சி குறித்து ஒட்டுமொத்த நாடும் அறியும் என்று வடகிழக்கு பகுதி வளர்ச்சிக்கான இணை அமைச்சர் திரு பி எல் வர்மா தெரிவித்தார். திரு ரெட்டியின் வழிகாட்டுதலோடும், மூத்த அதிகாரிகளின் உதவியோடும் வடகிழக்கு பகுதி வளர்ச்சிக்கான அமைச்சகம் வரும் வருடங்களில் புதிய உயரங்களை எட்டும் என்று அவர் தெரிவித்தார். திரு மோடி அவர்கள் தமக்கு வழங்கியுள்ள பொறுப்பை திறம்பட நிறைவேற்றுவதற்கான அனைத்து முயற்சிகளையும் எடுக்க உள்ளதாக அவர் தெரிவித்தார்.
முன்னதாக, அமைச்சகத்திற்கு அமைச்சர்களை வரவேற்ற வடகிழக்கு பகுதி வளர்ச்சி செயலாளர் டாக்டர் இந்தர்ஜித் சிங் மற்றும் மூத்த அதிகாரிகள், அமைச்சகத்தின் செயல்பாடுகள் குறித்து அவர்களுக்கு விளக்கினர்.
-----
(Visitor Counter : 123
மத்திய பணியாளர் தேர்வாணையம்
சிவில் சர்வீஸஸ் தேர்வு இறுதி முடிவு 2020 வெளியீடு
மத்திய அரசு தேர்வாணையம் நடத்திய சிவில் சர்வீஸஸ் எழுத்து தேர்வு 2020, அடிப்படையில், நேர்காணல் தேர்வு 2021 ஆகஸ்ட் - செப்டம்பரில் நடைபெற்றது. இதைத் தொடர்ந்து மெரிட் அடிப்படையில் ஐஏஎஸ், ஐஎப்எஸ், ஐபிஎஸ் மற்றும் மத்தியப் பணிகள் குரூப் ஏ மற்றும் குரூப் பி பணிகளுக்கு பரிந்துரைக்கப்பட்ட 761 விண்ணப்பதாரர்களின் பட்டியல் வெளியிடப்பட்டுள்ளது.
இவற்றை யுபிஎஸ்சி இணையளத்தில் http//www.upsc.gov.in காணலாம். முடிவு வெளியான தேதியில் இருந்து 15 நாட்களுக்குள் மதிப்பெண்களும் வெளியிடப்படும்.
சிவில் சர்வீஸ் தேர்வு இறுதி முடிவுகளை கீழ்கண்ட இணைப்பில் பார்க்கவும்.
https://static.pib.gov.in/WriteReadData/specificdocs/documents/2021/sep/doc202192431.pdf
மேலும் விவரங்களுக்கு:
https://pib.gov.in/PressReleasePage.aspx?PRID=1757774
பிரதமர் அலுவலகம்
ராஜஸ்தான் சிக்கார் மாவட்டத்தில் உள்ள கது ஷியாம்ஜி கோயில் வளாகத்தில் ஏற்பட்ட கூட்ட நெரிசலில் சிக்கி உயிரிழந்தவர்களுக்கு பிரதமர் இரங்கல்
ராஜஸ்தான் சிக்கார் மாவட்டத்தில் உள்ள கது ஷியாம்ஜி கோயில் வளாகத்தில் ஏற்பட்ட கூட்ட நெரிசலில் சிக்கி உயிரிழந்தவர்களுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவில்; “ராஜஸ்தான் சிக்கார் கது ஷியாம்ஜி கோயில் வளாகத்தில் கூட்ட நெரிசலில் சிக்கி உயிரிழப்பு ஏற்பட்ட செய்தி அறிந்து அதிர்ச்சி அடைந்தேன். உயிரிழந்தவர்களின் குடும்பத்தினருக்கு எனது இரங்கல்கள். இச்சம்பவத்தில் காயமடைந்தவர்கள் விரைவில் குணமடைய பிரார்த்திக்கிறேன்” என்று பிரதமர் குறிப்பிட்டுள்ளார்.
இளைஞர் நலன் மற்றும் விளையாட்டு அமைச்சகம்
தேசிய விளையாட்டு கூட்டமைப்புகளுக்கான நிதியுதவித் திட்டத்தின் கீழ் இந்திய பாராலிம்பிக் கமிட்டி 2017-18 முதல் 2021-22 வரை ரூ.32 கோடிக்கும் அதிகமாக ஒதுக்கீடு செய்துள்ளது: திருஅனுராக் தாக்கூர்
முக்கிய அம்சங்கள்:
- இதர விளையாட்டு வீரர்களுக்கு இணையாக பாராலிம்பிக் தடகள வீரர்களுக்கும் தேவையான அனைத்து வசதிகளையும் வழங்குவதற்காக இந்திய பாராலிம்பிக் கமிட்டிக்கு அரசு நிதி / மானியம் ஒதுக்கீடு செய்கிறது.
- பாரா தடகள வீரர்களுக்காக Tops திட்டத்தின் கீழ் கடந்த பாராலிம்பிக் சுழற்சியின் போது, கூடுதலாக ரூ.10.50 கோடி செலவிடப்பட்டது.
அரசின் நிதியுதவி வழங்குவதற்கான பிரிவில், பாரா விளையாட்டுகள், ‘முன்னுரிமை’ பட்டியலில் வைக்கப்பட்டிருப்பதுடன், பாரா தடகள வீரர்களுக்கான பயிற்சி மற்றும் அவர்களது போட்டித் திறமையை வெளிப்படுத்துவதற்காக தேவையான அனைத்து உதவிகளும் வழங்கப்படுவதாக மத்திய இளைஞர் நலன் மற்றும் விளையாட்டுத்துறை அமைச்சர் திரு அனுராக் தாக்கூர், மக்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1778879
-----
(Visitor Counter : 134
சமூக நிதி மற்றும் அதிகாரமளித்தல் அமைச்சகம்
பார்வையற்றோருக்கான டி-20 உலகக் கோப்பையை வென்ற இந்திய கிரிக்கெட் அணியினருடன் மத்திய சமூக நீதி மற்றும் அதிகாரம் அளித்தல் துறை அமைச்சர் உரையாடினார்
பார்வையற்றோருக்கான டி-20 உலகக் கோப்பையை வென்ற இந்திய கிரிக்கெட் அணியினரை புதுதில்லியில் உள்ள டாக்டர் அம்பேத்கர் சர்வதேச மையத்தில் மத்திய சமூக நீதி மற்றும் அதிகாரம் அளித்தல் துறை அமைச்சர் டாக்டர் வீரேந்திர குமார் இன்று சந்தித்து அவர்களுடைய வரலாற்றுச் சிறப்புமிக்க வெற்றிக்கு வாழ்த்துத் தெரிவித்தார். டிசம்பர் 17, 2022 அன்று கர்நாடக மாநிலம் பெங்களூருவில் உள்ள எம் சின்னசாமி மைதானத்தில் நடைபெற்ற டி-20 உலகக் கோப்பை இறுதி ஆட்டத்தில் இந்திய பார்வையற்றோர் கிரிக்கெட் அணி 120 ரன் வித்தியாசத்தில் பங்களாதேஷ் அணியை வென்றது. தொடர்ந்து 3-வது முறையாக டி-20 உலகக் கோப்பையை வென்றுள்ளது நாட்டிற்கு பெருமைமிக்க தருணமாகும். முன்னதாக, கடந்த 2012-ல் மற்றும் 2017-ம் ஆண்டுகளில் இந்தியா கோப்பையை வென்றது. பார்வையற்றோருக்கான 3 டி-20 உலகக் கோப்பைப் போட்டிகளையும் இந்தியா நடத்தியது.
------
AP/IR/KPG/GK
(Visitor Counter : 78
சிறப்பு சேவைகள் மற்றும் கட்டுரைகள்
சென்னை விமான நிலையத்தில் 1 கிலோ தங்கக் கட்டி பறிமுதல்
துபாயிலிருந்து எமிரேட்ஸ் விமானம் மூலம் 12.10 2021 அன்று சென்னை வந்த ஒரு ஆண் பயணி, தங்கம் கடத்தி வருவதாக கிடைத்த ரகசிய தகவலின் பேரில், விமான நிலைய சுங்கத் துறை புலனாய்வுப் பிரிவு அதிகாரிகள், அவரை வழிமறித்து சோதனை மேற்கொண்டனர்.
இந்த சோதனையின் போது அந்த நபர், மொத்தம் 1170 கிராம் தங்கம் கடத்தி வந்திருப்பது கண்டறியப்பட்டு, பறிமுதல் செய்யப்பட்டது. இதில் ஒரு தங்கக்கட்டி மட்டும் சுமார் 1 கிலோ எடை கொண்டதாகவும், ரூ.51.36 லட்சம் மதிப்புடையது என்றும் சுங்கத்துறையினர் தெரிவித்துள்ளனர்.
இது தொடர்பாக அந்த பயணி கைது செய்யப்பட்டு, மேலும் விசாரணை நடத்தப்பட்டு வருவதாக சென்னை சர்வதேச விமான நிலைய சுங்கத்துறை முதன்மை ஆணையர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
சுரங்கங்கள் அமைச்சகம்
இந்தியா – ஆஸ்திரேலியா கனிம முதலீடு கூட்டணி முக்கிய மைல்கல்லை எட்டியது
இந்தியா - ஆஸ்திரேலியா இடையேயான விநியோகச் சங்கிலியை மேம்படுத்த முக்கியமான கனிமத் திட்டங்களில் முதலீடு செய்வதில் ஒரு முக்கிய மைல்கல் எட்டப்பட்டுள்ளது.
மத்திய நிலக்கரி, சுரங்கம் மற்றும் நாடாளுமன்ற விவகாரங்கள் துறை அமைச்சர் திரு.பிரல்ஹாத் ஜோஷி, ஆஸ்திரேலியாவின் வளங்கள் மற்றும் வடக்கு ஆஸ்திரேலிய துறை அமைச்சர் மேடலின் கிங் ஆகியோர் வெள்ளிக்கிழமையன்று இருதரப்பு பேச்சுவார்த்தை நடத்தினர். அப்போது, இரு நாடுகளும் இணைந்து செயல்பட ஐந்து திட்டங்களை  அடையாளம் கண்டுள்ளதாக அறிவித்தனர்.
இரு நாடுகளின் அமைச்சர்களும் ஒத்துழைப்பை பலப்படுத்தவும், இந்தியா-ஆஸ்திரேலியா இடையே முக்கிய கனிம முதலீட்டிற்கான தற்போதைய கடமைகளை விரிவுபடுத்தவும் ஒப்புக்கொண்டுள்ளனர்.
2022 மார்ச்சில் இந்த புரிந்துணர்வு ஒப்பந்தத்தில் கையெழுத்திட்டதிலிருந்து ஒரு வருட காலத்திலேயே முதல் மைல் கல் எட்டப்பட்டுள்ளதாக அமைச்சர் ஜோஷி கூறினார்.
இரு நாடுகளும் ஒன்றிணைந்து செயல்படுவதன் மூலம், கார்பன் உமிழ்வைக் குறைப்பதற்கும், ஆற்றல் பாதுகாப்பிற்கு உத்தரவாதம் அளிப்பதற்கும் உறுதிபூண்டுள்ளதாக ஆஸ்திரேலிய அமைச்சர் கிங் கூறினார்.
மத்திய அமைச்சர் திரு.ஜோஷி 2022-ம் ஆண்டில் மேற்கு ஆஸ்திரேலியாவுக்குச் சென்று தியான்கி லித்தியம் எனர்ஜியின் குவினானா லித்தியம் ஹைட்ராக்சைடு சுத்திகரிப்பு நிலையத்தை பார்வையிட்டார். அவரது இந்தப் பயணத்திற்குப் பிறகு முக்கிய கனிமங்கள் மீதான கூட்டணி மேலும் வேகமெடுத்துள்ளது.
தொலைதொடர்பு மற்றும் தகவல் தொழில்நுட்ப அமைச்சகம்
தொலைத்தொடர்பு சேவை வழங்குபவர்களின் எண்ணிக்கை
2012-ம் ஆண்டு முதல் தொலைத்தொடர்பு துறையில் ஒரு ஒருங்கிணைப்பு உள்ளது. ஒருங்கிணைப்புக்குப் பிறகும், ஒவ்வொரு உரிமம் பெற்ற சேவைப் பகுதியிலும் ஒரு பொதுத்துறை நிறுவனம்  உட்பட குறைந்தபட்சம் நான்கு தொலைத்தொடர்பு சேவை வழங்குநர்கள்  இருப்பதால் இந்தத் துறையில் போதுமான போட்டி நிலவுகிறது. நாடு 22 உரிமம் பெற்ற சேவைப் பகுதிகளாக பிரிக்கப்பட்டுள்ளது.
தொலைத்தொடர்பு துறையில் ஒருங்கிணைப்பு நடவடிக்கைகளை மேற்கொள்வதன் மூலம் ரேடியோ ஸ்பெக்ட்ரம் உள்ளிட்ட வளங்களை உகந்த முறையில் பயன்படுத்துகிறது. தொலைத்தொடர்பு கோபுரங்களின் எண்ணிக்கை, நெட்வொர்க் கவரேஜ் மற்றும் சந்தாதாரர்களின் எண்ணிக்கை ஆகியவற்றில் கணிசமான அதிகரிப்பில் இருந்து இது தெளிவாகிறது. நாட்டில் உள்ள தொலைத்தொடர்பு அடிப்படை நிலையங்களின் எண்ணிக்கை 6,49,834-ல் இருந்து  23,25,948 ஆக  அதிகரித்துள்ளது. தற்போது,  இந்தியாவில் மொபைல் நெட்வொர்க்குகள் 115 கோடிக்கும் அதிகமான சந்தாதாரர்களுக்கு சேவை செய்கின்றன. ஏறக்குறைய, 98% மக்கள் 4G நெட்வொர்க்கில் உள்ளனர். மேலும், 2016-ம் ஆண்டு முதல் அழைப்பு மற்றும் தரவுகளுக்கான கட்டணங்களில் குறிப்பிடத்தக்க குறைப்பு ஏற்பட்டுள்ளது, இது தொலைத்தொடர்பு துறையில் போதுமான போட்டி இருப்பதையும் குறிக்கிறது.
சீரமைக்கப்பட்ட மொத்த வருவாய்  வரையறை மற்றும் வட்டி விகிதங்களை பகுப்பாய்தல், அபராத தொகைகளை நீக்குதல், வங்கி உத்தரவாதங்களின் தேவைகளை பகுப்பாய்வு செய்தல் மற்றும் தானியங்கி வழித்தடத்தின் கீழ் 100% அந்நிய நேரடி முதலீட்டை அனுமதித்தல் ஆகிய திட்டங்களுக்கு ஒப்புதல் அளித்துள்ளது. தொலைத்தொடர்புத் துறையில் இந்தியாவுடன் நில எல்லையைப் பகிர்ந்து கொள்ளும் நாடுகளின் முதலீடுகள் தொடர்பான ஊடகக் குறிப்பு -3  வழிகாட்டுதல்களுக்கு உட்பட்டது.
இந்த சீர்திருத்தங்கள் ஆரோக்கியமான போட்டி, பணப்புழக்கம், முதலீட்டை ஊக்குவிப்பதுடன் தொலைத்தொடர்பு சேவை வழங்குநர்களுக்கு  ஒழுங்குமுறை தொடர்பான சுமையை குறைக்கும் என எதிர்பார்க்கப்படுகிறது.
மக்களவையில் இன்று கேள்வி ஒன்றுக்கு எழுத்துப்பூர்வமாக அளித்த பதிலில் தகவல் தொடர்புத் துறை இணையமைச்சர் திரு தேவுசிங் சவுகான் இந்தத் தகவலைத் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814034
பஞ்சாயத்து ராஜ் அமைச்சகம்
பஞ்சாயத்து ராஜ் அமைச்சகத்தின் புதிய திட்டம் “ஸ்வமித்வா” : வழிகாட்டுதல்களை வெளியிட்டார் அமைச்சர் நரேந்திர சிங் டோமர்
நாடு முழுக்க பஞ்சாயத்துகளுக்கு டிஜிட்டல் அதிகாரம் அளிக்க அரசு பல திட்டங்களை அமல்படுத்தி வருகிறது என்று மத்திய ஊரக வளர்ச்சி மற்றும் பஞ்சாயத்து ராஜ் துறை அமைச்சர் திரு. நரேந்திர சிங் டோமர் கூறியுள்ளார். பஞ்சாயத்து ராஜ் அமைச்சகத்தின் ஸ்வமித்வா என்ற புதிய திட்டத்தின் வழிகாட்டுதல்களை புதுதில்லியில் அவர் வெளியிட்டு பேசினார். தங்கள் வீட்டு சொத்துகளை ஆவணப்படுத்தும் உரிமையை கிராமப்புற மக்களுக்கு வழங்கும் வகையில் இந்தத் திட்டம் இருக்கும் என்றும், இந்த விவரங்களைப் பொருளாதாரத் தேவைகளுக்குப் பயன்படுத்திக் கொள்ள முடியும் என்றும் அவர் கூறினார். கிராமப்புறப் பகுதிகளில் திட்டமிடலை ஒழுங்குபடுத்துதல், வருவாய் வசூல் ஆகியவற்றுக்கு இந்தத் திட்டம் உதவும் என்றும், சொத்து உரிமை குறித்த தெளிவு கிடைப்பதை இதன் மூலம் உறுதி செய்யலாம் என்றும் அவர் கூறினார். சொத்து தொடர்பான சர்ச்சைகளைத் தீர்க்கவும் இது உதவியாக இருக்கும் என்றார் அவர். இந்தத் திட்டத்தின்படி உருவாக்கப்படும் வரைபடங்களைப் பயன்படுத்தி, கிராமப் பஞ்சாயத்து வளர்ச்சித் திட்டங்களை நல்ல முறையில் உருவாக்க முடியும் என்று அமைச்சர் நம்பிக்கை தெரிவித்தார்.
மேலும், இணையவழி கிராம சுவராஜ்யம் திட்டத்துக்கு கடைபிடிக்க வேண்டிய தரநிலைப்படுத்திய நடைமுறைகளையும் அவர் வெளியிட்டார். பஞ்சாயத்துகளுக்கு தரப்படும் நிதி தவறாக பயன்படுத்தப்படாமல் இருப்பதை உறுதி செய்யவும், அந்த நிதி செலவிடுதலில் வெளிப்படைத்தன்மை இருப்பதை உறுதி செய்யவும் இந்த நடைமுறைகள் உதவும் என்றும் அவர் கூறினார்.
(Visitor Counter : 293
ரசாயனம் மற்றும் உரங்கள் அமைச்சகம்
எந்தவொரு அவசரகாலத் தேவைகளையும் சமாளிக்க அனைத்து மாநிலங்களிலும் போதுமான, தேவையான அளவு உரங்கள் இருப்பில் உள்ளன : திரு. டி.வி. சதானந்த கவுடா
எந்தவொரு அவசரகால தேவைகளையும் சமாளிக்க அனைத்து மாநிலங்களிலும் போதுமான, தேவையான அளவு உரங்கள் இருப்பில் உள்ளன என்று மத்திய ரசாயனம் மற்றும் உரங்கள், புள்ளி விவரம் மற்றும் திட்ட அமலாக்கத்துறை அமைச்சர் திரு. டி.வி. சதானந்த கவுடா இன்று  ஓர் அறிக்கையில் தெரிவித்துள்ளார்.
நடைமுறையில் உள்ள ரபி  பருவத்தைக் கருத்தில் கொண்டு நாடு முழுவதும் போதுமான அளவு உரங்கள் கிடைப்பதை உறுதி செய்ய தினந்தோறும் கண்காணிப்புப் பணிகள் மேற்கொள்ளப்படுகின்றன. மத்திய வேளாண், கூட்டுறவு, விவசாயிகள் நலத்துறை, உணவுத்துறை, ரயில்வே துறை ஆகியவை 4.12.2018 அன்று கூட்டாக ஏற்பாடு செய்திருந்த வாராந்தர காணொலி காட்சியில் அனைத்து உரங்களும் போதிய அளவு இருப்பில் உள்ளதாக அனைத்து மாநிலங்களும் தெரிவித்தன என்று அமைச்சர் கூறினார்.
அக்டோபர் 2018 முதல் மார்ச் 2019 வரையிலான ரபி பருவத்திற்கு 155.84 லட்சம் டன் யூரியா தேவையென மதிப்பிடப்பட்டுள்ளது. தற்போதைய ரபி பருவத்திற்குக் குறிப்பாக பயன்பாடு உச்சத்திலிருக்கும் மாதங்களான டிசம்பர் 2018, ஜனவரி 2019 ஆகிய மாதங்களையும் சேர்த்து ஒட்டுமொத்தமாக தேவைப்படும் உரங்களில் சுமார் 129 லட்சம் டன் யூரியா உள்நாட்டு உற்பத்தியின் மூலமும் எஞ்சியவை இறக்குமதி மூலமும் ஈடுகட்டப்படும் என்று எதிர்பார்க்கப்படுகிறது. மேலும் பி அன்ட் கே உரங்கள் உற்பத்தியும் நாட்டில் நடைபெறுகிறது. தேவையைப் பூர்த்தி செய்ய இந்த உரங்களைப் பொது உரிமங்கள் முறையின் கீழ் இறக்குமதியாளர்கள் இறக்குமதி செய்கிறார்கள் என்றும் திரு.கவுடா தெரிவித்தார்.
மேலும் விவரங்களுக்கு : https://twitter.com/PIB_India/status/1070200603752591360 என்ற இணையதளத்தைக் காணவும்
ரசாயனம் மற்றும் உரங்கள் அமைச்சகம்
தேசிய மருந்தகக் கல்வி மற்றும் ஆராய்ச்சி நிறுவனத்தின் முதல் நிர்வாகக்குழுக் கூட்டத்திற்கு மத்திய ரசாயனங்கள் மற்றும் உரத்துறை அமைச்சர் டாக்டர் மன்சுக் மாண்டவியா தலைமை ஏற்பு
தேசிய மருந்தகக் கல்வி மற்றும் ஆராய்ச்சி நிறுவனத்தின் முதல் நிர்வாகக்குழுக் கூட்டத்திற்கு மத்திய ரசாயனங்கள் மற்றும் உரத்துறை அமைச்சர் டாக்டர் மன்சுக் மாண்டவியா தலைமை ஏற்றார்.
“ஆராய்ச்சி மற்றும் புத்தாக்க நடவடிக்கைகள் மருந்தகத்துறையில் நிலையான வளர்ச்சிக்கு அவசியமாகும். தற்போது தற்சார்பு முறையில் இருந்து லாபம் ஈட்டும் வழியில் ஈடுபட வேண்டியதன் முக்கியமானதாகும். அதற்கு ஆராய்ச்சி தொடர்பான நடவடிக்கைகளை விரிவாக்கம் செய்து தொழிற்சாலைகளோடு இணைப்பை ஏற்படுத்தி, உள்கட்டமைப்பு வசதிகளை மேம்படுத்த வேண்டும். இந்தத்துறையின் மனிதவள நிபுணத்துவத்தை பயன்படுத்துவதோடு, இதன் தொடர்புடைய மற்ற நிறுவனங்களில் பின்பற்றப்படும் சிறந்த நடவடிக்கைகளுக்கு செயல்வடிவம் கொடுக்க வேண்டும். அப்போதுதான் தேசிய மருந்தகக் கல்வி மற்றும் ஆராய்ச்சி நிறுவனத்தை உயர்தர ஆராய்ச்சி மையமாகவும், மருந்தகத்துறையில் புத்தாக்க நடவடிக்கைகளுக்கு அடிப்படையாகவும் மாற்ற முடியும் என்று மத்திய அமைச்சர் கூறினார்.
“இந்த நிகழ்வில் கலந்துகொள்ளும் அனைவரும் தங்களது மேலான கருத்துக்களை தெரிவிப்பதன் மூலம் இந்த நிறுவனம் மேலும் சிறப்பான முறையில் செயல்படுவதற்கு உதவிகரமாக அமையும். மருந்தகத் துறையில் புத்தாக்க முன்முயற்சிகளை ஊக்குவிக்கும் வகையில் மத்திய அரசு பல்வேறு நடவடிக்கைகளை மேற்கொண்டு வருகிறது. மருத்துவ உபகரணங்கள் மற்றும் சுகாதாரத்துறையில் தொழில்நுட்பங்களை பயன்படுத்துதல் போன்ற குறிப்பிட்ட முக்கியத்துவம் வாய்ந்த துறைசார்ந்த ஆராய்ச்சிகளுக்கு முதலீடு செய்ய வேண்டும். மேலும் வர்த்தக ரீதியில் தீர்வு காணும் நடவடிக்கைகளுக்கு முன்னுரிமை அளிக்கப்படவேண்டும். அதற்கு இந்த நிறுவனத்திற்கும், உயிரி தொழில்நுட்பவியல் துறை, அறிவியல் மற்றும் தொழில்துறை ஆராய்ச்சித்துறை போன்ற பல்வேறு இத்துறை சார்ந்த நிறுவனங்களோடு ஒருங்கிணைந்து செயல்பட வேண்டும் என்ற மத்திய அமைச்சர் டாக்டர் மன்சுக் மாண்டவியா கூறினார்.
தொழிலாளர் மற்றும் வேலைவாய்ப்பு அமைச்சகம்
2020 செப்டம்பர் மாதத்துக்கான வேளாண் மற்றும் ஊரகத் தொழிலாளர்களுக்கு அகில இந்திய நுகர்வோர் குறியீட்டு எண்கள் அறிவிப்பு
2020 செப்டம்பர் மாதத்துக்கான வேளாண் மற்றும் ஊரகத் தொழிலாளர்களுக்கு அகில இந்திய நுகர்வோர் குறியீட்டு எண் 11 மற்றும் 10 புள்ளிகள் உயர்ந்து, வேளாண் தொழிலாளர்களுக்கு 1037-ஆகவும், ஊரகத் தொழிலாளர்களுக்கு 1043 ஆகவும் கணக்கிடப்பட்டுள்ளது. மைசூர் பருப்பு, நிலக் கடலை எண்ணெய், கடுகு எண்ணெய், காய்கறிகள் மற்றும் பழங்களின் விலை ஏற்றம் இந்தக் குறியீட்டு எண் அதிகரிப்பில் முக்கிய பங்கு வகிக்கிறது.
வேளாண் தொழிலாளர்களுக்கான குறியீட்டு எண்ணின் வரிசையில்1234 புள்ளிகளுடன் தமிழ்நாடு முதலிடத்தில் இருக்கிறது. 816 புள்ளிகளுடன் இமாச்சல பிரதேசம் கடைசி இடத்தில் உள்ளது.
ஊரகத் தொழிலாளர்களுக்கான குறியீட்டு எண்ணின் பட்டியலில் 1218 புள்ளிகளுடன் தமிழ்நாடு முதலிடத்திலும், 863 புள்ளிகளுடன் இமாச்சல பிரதேசம் கடைசி இடத்திலும் உள்ளன.
தொடர்ந்து கடந்த 8 மாதங்களாக பணவீக்கம் குறைந்து வருவதால் ஊரகத் தொழிலாளர்களின் வருமானம் அதிகரிக்கும் என்று தொழிலாளர் மற்றும் வேலைவாய்ப்புத் துறை அமைச்சர் திரு சந்தோஷ் கங்வார் நம்பிக்கை தெரிவித்துள்ளார்.
மேலும் விவரங்களுக்கு இந்த செய்தி குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1666111
-----
(Visitor Counter : 126
அறிவியல் மற்றும் தொழில்நுட்பத்துறை
முகக்கவசத்தின் மீது, மூக்கடைப்பை நீக்கும் மூலிகை மருந்தைத் தெளித்தால் மூச்சுத் திணறலிலிருந்து பாதுகாப்பு கிடைக்கும்
கொரோனா தொற்றைத் தடுக்க முகக் கவசங்களைப் பயன்படுத்துமாறு சுகாதார அதிகாரிகள் வலியுறுத்திக் கூறுகின்றனர். அதே சமயம், முகக் கவசங்களை நீண்ட நேரம் பயன்படுத்துவதால் மூச்சு விடுவதில் சிரமம் மற்றும் சுவாச அமைப்பில் அடைப்பு ஏற்படுவதாகத் தகவல்கள் வருகின்றன. இந்தப் பிரச்சினையை அணுகுவதற்கு, அறிவியல் மற்றும் தொழிலக ஆய்வு மன்றம்-தேசிய தாவரவியல் ஆய்வு நிறுவனம், லக்னோவை சேர்ந்த விஞ்ஞானிகள் இணைந்து அடைப்பு நீக்கும் ஒரு மூலிகைத் தெளிப்பானைத் தயாரித்துள்ளனர்.
இதன் மருந்தாக்கம் சளி, இருமலை குணமாக்கி மூச்சுக்குழாயை சுத்தம் செய்வதிலும், அடைப்பை சரி செய்வதில் உதவி, மூச்சு விடுவதை சுலபமாக்குவதற்கும் வழி வகுக்கிறது.
இது அதிக அளவில் தயாராகி கொவிட்-19ஐ எதிர்த்து போராடும் முன்னணி பணியாளர்களுக்கு அனுப்பப்படுவதற்காக, இந்த உறிஞ்சியின் தொழில்நுட்பத்தை வணிகத் தயாரிப்புக்கு வழங்க நிறுவனம் திட்டமிடுகிறது.
இளைஞர் நலன் மற்றும் விளையாட்டு அமைச்சகம்
கேலோ இந்தியா விளையாட்டுப் போட்டிகளின் சான்றிதழ்களை இந்திய விளையாட்டு மேம்பாட்டு ஆணையம் டிஜிலாக்கரில் பதிவேற்றியது
முதல் முறையாக கேலோ இந்தியா விளையாட்டுப் போட்டிகளின் சான்றிதழ்களை இந்திய விளையாட்டு மேம்பாட்டு ஆணையம் டிஜிலாக்கரில் பதிவேற்றியிருப்பதன் மூலம் தடகள வீரர்கள், உதவியாளர்கள், சர்வதேச விளையாட்டுப் போட்டிகளில் கலந்து கொள்ளும் குழுவினரின் தலைவர், விளையாட்டுப் போட்டி மேலாளர் போன்றவர்கள் டிஜிட்டல் தளம் மூலம் கேலோ இந்தியா சான்றிதழ்களை எளிதாக பெற முடியும்.
மத்தியப்பிரதேச மாநிலத்தில் நடைபெற்ற கேலோ இந்திய இளையோர் விளையாட்டுப் போட்டிகள் 2022-ல் கலந்துகொண்டவர்களும், வெற்றி பெற்றவர்களும், வெற்றியாளர்களும் உரிய சான்றிதழ்களை எளிதாக பெற முடியும்.
டிஜிட்டல் லாக்கர் என்பது டிஜிட்டல் இந்தியா திட்டத்தின் கீழ், மத்திய மின்னணுவியல் மற்றும் தகவல் தொழில்நுட்ப அமைச்சகத்தின் முன்னோடித் திட்டமாகும். டிஜிலாக்கர் அசல் ஆவணங்களின் பாதுகாப்பான டிஜிட்டல் பதிவை கிளவுட்டில் வைத்திருக்க உதவுகிறது மற்றும் பயனரின் வேண்டுகோளின்படி, பல்வேறு அங்கீகாரங்களுக்கும் அவற்றை பயன்படுத்த முடியும்.
தகவல் மற்றும் ஒலிபரப்பு அமைச்சகம்
கொவிட்-19 குறித்த உண்மைகளை சரிபார்க்கும் பிரிவு செயல்பாட்டுக்கு வந்தது
மத்திய தகவல் ஒலிபரப்பு அமைச்சகத்தின் கீழ் இயங்கும் பத்திரிகை தகவல் அலுவலகத்தில் கொவிட்-19 குறித்த உண்மைகளை சரிபார்க்கும் பிரிவினை அமைக்கத் தீர்மானிக்கப்பட்டது. இந்தப் பிரிவு இன்றிலிருந்து செயல்படத் துவங்கியுள்ளது. pibfactcheck[at]gmail[dot]com என்ற மின்னஞ்சல் முகவரிக்கு அனுப்பப்படும் தகவல்கள் சரிபார்க்கப்பட்டு, பதிலளிக்கப்படும். கொவிட்-19 தொடர்பான எந்த அதிகாரப்பூர்வ செய்தியையும் இங்கு பெறலாம். இந்தப் பிரிவு பி.ஐ.பி-யின் தலைமை இயக்குனர் திரு. நிதின் வகாங்கர் தலைமையில் செயல்படுகிறது.
பிரதமர் அலுவலகம்
நைனிடாலில் கார் வெள்ளத்தில் அடித்துச் செல்லப்பட்டதால் ஏற்பட்ட உயிரிழப்புகளுக்கு பிரதமர் இரங்கல்
உத்தராகண்ட் மாநிலம் நைனிடாலில் கார் வெள்ளத்தில் அடித்துச் செல்லப்பட்டதில் ஏற்பட்ட உயிரிழப்புகளுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
பிரதமர் அலுவலகம் வெளியிட்டுள்ள ட்விட்டர் பதிவில் கூறியிருப்பதாவது;
"நைனிடால் மாவட்டத்தில் கார் வெள்ளத்தில் அடித்துச் செல்லப்பட்ட சோக சம்பவத்தால் வேதனையடைந்தேன். இந்த சோகமான நேரத்தில், உயிரிழந்தவர்களின் குடும்பத்தினருக்கு ஆழ்ந்த இரங்கல். சிக்கிக் கொண்டவர்களுக்கு உதவ மீட்பு பணிகள் நடைபெற்று வருகின்றன: பிரதமர்"
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 189.41 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 19,137 கொவிட் சிகிச்சை பெறுபவர்கள் எண்ணிக்கை 0.04 சதவிதமாக உள்ளது.
குணமடைந்தோர் விகிதம் தற்போது 98.74 சதவீதம்
கடந்த 24 மணி நேரத்தில் 2,911 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,41,887 என அதிகரித்துள்ளது.
கடந்த 24 மணி நேரத்தில் 2,568 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.61 சதவீதம் ஆகும்
வாராந்திர பாதிப்பு விகிதம் 0.71 சதவீதம் ஆகும்
இதுவரை மொத்தம் 83.86 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,19,552 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1822194
PIB Headquarters
மத்திய அறிவியல் தொழில் ஆராய்ச்சி அமைப்பின் நிறுவன நாளையொட்டி கட்டுமானப் பொறியியல் ஆராய்ச்சி மையம் மற்றும் மத்திய தோல் ஆராய்ச்சி நிறுவனமும் நாளை பொதுமக்களின் பார்வைக்கு திறந்து வைக்கப்பட்டு இருக்கும்
மத்திய அறிவியல் தொழில் ஆராய்ச்சி அமைப்பின் நிறுவன நாளையொட்டி கட்டுமானப் பொறியியல் ஆராய்ச்சி மையம் மற்றும் மத்திய தோல் ஆராய்ச்சி நிறுவனமும் நாளை அதாவது இம்மாதம் 26 ஆம் தேதி அன்று பொதுமக்களின் பார்வைக்கு திறந்து வைக்கப்பட்டு இருக்கும்.
இந்த இருஅமைப்புகளின் ஆராய்ச்சி மற்றும் வளர்ச்சி நடவடிக்கைகள் பற்றி பொதுமக்கள் மற்றும் பள்ளிக் கல்லூரி மாணவர்கள் இடையே அறிவியல் ஆர்வத்தை தூண்டி, அறிவியல் மற்றும் தொழில்நுட்பத் துறையில் அண்மைக்கால வளர்ச்சிப் பற்றிய விழிப்புணர்வை ஏற்படுத்துவதே இந்த நிகழ்ச்சியின் முக்கிய நோக்கமாகும்.
நாளை இவ்விரு ஆராய்ச்சி நிறுவனங்களில் அறிவியலாளர்கள் பார்வையாளர்களோடு கலந்துரையாடுவதோடு, தங்களது ஆராய்ச்சியின் கண்டுபிடிப்புகள் பற்றிய செய்முறை விளக்கங்களையும் வழங்குவார்கள். இயற்பியல், வேதியியல், உயிரியல், தோல் பதப்படுத்துதல் மற்றும் தோல் பொருட்கள் பற்றிய செயல்முறை விளக்கங்கள் அடங்கிய அறிவியல் சார்ந்த செயல்பாடுகளோடு, பொதுமக்கள் மற்றும் மாணவர்களின் பங்களிப்போடு கட்டுமானப் பொறியியல் ஆராய்ச்சி மையத்திலும் மத்திய தோல் ஆராய்ச்சி நிறுவனத்திலும் ஆய்வகங்களை பார்வையிடுதல், கலந்துரையாடல் நிகழ்ச்சிகள் மற்றும் கண்காட்சிகள் நடைபெறும்.
மத்திய அறிவியல் மற்றும் தொழில் ஆராய்ச்சியின் கட்டுமானப் பொறியியல் ஆராய்ச்சி மையம் மற்றும் மத்திய தோல் ஆராய்ச்சி அமைப்பில் சமீபகால வளர்ச்சியை அறிந்து கொள்வதற்காக மாநிலத்தின் பல பகுதிகளிலிருந்து இந்திய தொழில்நுட்பக் கழகம், அண்ணா பல்கலைக் கழகம் மற்றும் அதன் சார்பு பொறியியல் கல்லூரியைச் சேர்ந்த மாணவர்கள், ஆசிரியர்கள், தொழில் நிறுவனங்களின் பிரதிநிதிகள் நாளை இந்நிறுவனங்களுக்கு வருகை தருவார்கள்.
அறிவியல் மற்றும் தொழில்நுட்பத்துறை
வாய்வழி புற்றுநோய்களை விரைவாகவும் துல்லியமாகவும் கண்டறிவதற்கான செயற்கை நுண்ணறிவு அடிப்படையிலான கணினி நோயறிதல் கட்டமைப்பை அறிவியல் மற்றும் தொழில்நுட்ப மேம்பாட்டு ஆய்வு நிறுவனம்  உருவாக்குகிறது
இந்திய அரசாங்கத்தின் அறிவியல் மற்றும் தொழில்நுட்பத் துறையின் தன்னாட்சி நிறுவனமான குவஹாத்தியில் உள்ள அறிவியல் மற்றும் தொழில்நுட்ப மேம்பாட்டு ஆய்வு நிறுவனத்தின்  விஞ்ஞானிகள், வாய்வழிச் செதிள் உயிரணுப் புற்றுநோயை விரைவாகவும் துல்லியமாக, முன்கூட்டியே கணிப்பதற்கு உதவியாக செயற்கை நுண்ணறிவு  அடிப்படையிலான வழிமுறைகளை உருவாக்கியுள்ளனர்.
டாக்டர் லிப்பி பி மகாந்தா தலைமையிலான IASST, மத்தியக் கணக்கீட்டு மற்றும் எண் அறிவியல் பிரிவில் உள்ள ஆராய்ச்சிக் குழு உருவாக்கிய கட்டமைப்பும் வாய்வழிச் செதிள் உயிரணு புற்றுநோயைத் தரப்படுத்த உதவும்.
கப்பல் போக்குவரத்து அமைச்சகம்
முதலாவது இந்திய சரக்கு கப்பலை சித்வே துறைமுகத்தில் திரு சர்பானந்த சோனோவால் வரவேற்றார்
மியன்மரின் ரக்கினேவில் சித்வே துறைமுகத்தை மத்திய துறைமுகங்கள், கப்பல் மற்றும் நீர்வளம் மற்றும் ஆயுஷ் துறை அமைச்சர் திரு சர்பானந்த சோனோவால் மியன்மர் குடியரசின் துணைப் பிரதமரும், போக்குவரத்து மற்றும் தகவல் தொடர்புத்துறை அமைச்சருமான அட்மிரல் டின் ஆங் சேன் ஆகியோர் இன்று கூட்டாக திறந்துவைத்தனர். இந்த நிகழ்ச்சியில் கொல்கத்தாவில், ஷியாமா பிரசாத் முகர்ஜி துறைமுகத்தி்ல் இருந்து கொடியசைத்து தொடங்கிவைக்கப்பட்ட முதலாவது இந்திய சரக்கு கப்பலை அவர்கள் வரவேற்றனர்.
சித்வே துறைமுக நடவடிக்கைகள் மூலம் இருதரப்பு மற்றும் பிராந்திய வர்த்தகம் மேம்படுவதுடன் மியான்மரின் ரக்கினேவின் உள்ளூர் பொருளாதாரத்திற்கும் பங்களிப்பு கிடைக்கும். இந்த துறைமுகத்தின் போக்குவரத்தின் மூலம் இப்பகுதியில் வேலைவாய்ப்பு ஏற்படுவதுடன் அப்பகுதியின் வளர்ச்சியும் மேம்படும்.
இந்நிகழ்ச்சியில் பேசிய மத்திய அமைச்சர் திரு சர்பானந்த சோனோவால் இந்தியா-மியான்மர் இடையே உள்ள நெருங்கிய வரலாற்று, கலாச்சார மற்றும் பொருளாதார உறவுகள் குறித்து எடுத்துரைத்தார். சித்வே துறைமுகம் போன்ற வளர்ச்சி முன்னெடுப்புகள் மூலம் மியான்மர் மக்களின் வளமை மற்றும் வளர்ச்சியையொட்டிய இந்தியாவின் நீண்டகால நோக்கம் குறித்து அவர் குறிப்பிட்டார்.
குடியரசுத் தலைவர் செயலகம்
பத்திரிகைச் செய்தி
பிரதமரின் ஆலோசனையின் பேரில், குடியரசுத் தலைவர் மத்திய அமைச்சரவையில் கீழ்க்காணும் வகையில் அமைச்சர்களின் துறைகளில் மாற்றங்களைச் செய்து உத்தரவு பிறப்பித்துள்ளார் :
- திரு.அருண் ஜெட்லி , உடல்நலமில்லாமல் இருப்பதைத் தொடர்ந்து அவர் வகித்துவந்த நிதி அமைச்சர் பொறுப்பு மற்றும் பெருநிறுவனங்கள் விவகாரத் துறை ஆகியவை தற்காலிகமாக திரு. பியூஷ் கோயல் வசம் ஒப்படைக்கப்படுகின்றன. அவர் தற்போது வகித்துவரும் துறைப் பொறுப்புகளுடன், இந்தத் துறைகளையும் சேர்த்து கவனிப்பார்.
- தற்போதைய தகவல் & ஒலிபரப்புத் துறை அமைச்சரான திருமதி ஸ்மிருதி சுபின் இரானி வகித்துவரும் தகவல் & ஒலிபரப்புத் துறையின் இணையமைச்சராக  கர்னல் ராஜ்யவர்த்தன் சிங் ரத்தோர் பொறுப்பு வகிப்பார்.
- இணையமைச்சரான திரு. எஸ். எஸ். அலுவாலியா, குடிநீர் மற்றும் சுகாதாரம் அமைச்சகப் பொறுப்பிலிருந்து விடுவிக்கப்பட்டு, மின்னணு மற்றும் தகவல் தொழில்நுட்பத் துறையின் இணையமைச்சர் பொறுப்பு வகிப்பார்.
(- இணையமைச்சரான திரு அல்போன்ஸ் கண்ணன்தானம் மின்னணு மற்றும் தகவல் தொழில்நுட்பத் துறையின் இணையமைச்சர் பொறுப்பிலிருந்து விடுவிக்கப்படுகிறார்.